b'\n_START_ARTICLE_\nFriend of a Friend\n_START_SECTION_\nOm sangen\n_START_PARAGRAPH_\nSangen er skrevet av Jan Steinsdoerfer, Mikolaj Trybulec og Albert \xc4\x8cern\xc3\xbd, og den fremf\xc3\xb8res av indiebandet Lake Malawi. Sangen ble sendt inn til \xc4\x8cesk\xc3\xa1 televizes konkurranse Eurovision Song CZ, der vinneren f\xc3\xa5r representere Tsjekkia i Eurovision Song Contest. Av rundt 300 innsendte sanger, ble \xc2\xabFriend of a Friend\xc2\xbb plukket ut som en av \xc3\xa5tte finalister til finalen. Sangen vant finalen og ble dermed Tsjekkias bidrag til Eurovision Song Contest 2019.\n_START_SECTION_\nEurovision Song Contest\n_START_PARAGRAPH_\nI januar 2019 ble Tsjekkia trukket til \xc3\xa5 delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Tsjekkia har startnummer 6. \xc2\xabFriend of a Friend\xc2\xbb ble blant de ti beste i sin semifinale og kvalifiserte seg dermed til finalen l\xc3\xb8rdag 18. mai. I finalen kom sangen p\xc3\xa5 ellevteplass av 26 deltakere. L\xc3\xa5ten fikk blant annet 12 poeng fra den norske juryen.'